નોંધનીય છે કે ચાલુ વર્ષે 1,24,000 હેક્ટર વિસ્તારમાં બટાકાનું વાવેતર ગુજરાતમાં ખેડૂતો દ્વારા કરવામાં આવ્યું છે. તો ટામેટાનું વાવેતર પણ અંદાજીત 45000 હેક્ટરથી વધુ છે. ત્યારે ખેડૂતોને યોગ્ય ભાવ મળી રહે તે માટે ઉત્પાદીત વધારાના જથ્થાને બહાર મોકલવા માટે આ ટ્રાન્સપોર્ટ સુવિધામાં સબસીડી આપવામાં આવે છે. જેનો લાભ ખેડૂતો લઇ શકે. નોંધનીય છે કે હાલ થોડા સમય પહેલા જ મોટી સંખ્યામાં ટામેટાના ખેડૂતો પાકનું યોગ્ય વળતર ન મળતા રસ્તા પર ટામેટા ફેંકી તેની પર ગાડી ચલાવી દીધી હતી. અને આ અંગે ખેડૂતોએ મોટા પ્રમાણમાં વિરોધ નોંધાવ્યો હતો. ત્યારે મોડી મોડી જ ખરી પણ સરકારની આ સહાય જરૂરીયાતમંદ ખેડૂતોનો કામમાં લાગી શકે તો સારું.